गौरी लंकेश से मैं कभी नहीं मिला। वे मुझे नहीं जानती थीं। मैं भी उन्हें नहीं जानता था। उन्होंने कभी मेरा लिखा नहीं पढ़ा होगा और मुझे भी कभी उनका लिखा पढ़ने का मौक़ा नहीं मिला। उनकी हत्या से पता चला कि वे किस सोच की थीं और कैसा लिखती थीं। अपने इस अनजानेपन के बावजूद मैं पुख़्ता तौर पर मानता हूं कि गौरी को तीन गोलियां मारने वालों ने वैचारिक प्रवाह के खा़त्मे का जो रास्ता चुना है, वह उस क़ब्रगाह तक जाता है, जहां हमारे तहज़ीब की रूहें नहीं, हमारे बुनियादी संस्कारों के मुर्दे बसते हैं।